་མ་
བྱས་ཚེ་འཇིགས་བྱེད་ཚར་རེ་འདོན་པར་ཐག་བཅད། དུས་ཚོད་ལ་བབས་པས་
འཇིགས་བྱེད་ཉེར་བསྡུ་གྱིས་ཞེས་ཚོགས་ཆེན་དགེ་བསྐོས་དྲུང་ཡིག་ཆོས་འཛིན་དར་
རྒྱས་དང་། དབུ་མཛད་ཨུ་ཅུ་མུ་ཆིན་བློ་ལྡན་གཉིས་ཀྱི་དུས་ཆོས་གྲྭ་ནས་ཆོས་རྒྱལ་
གཏོར་འབུལ། གཏང་རག ཉེར་བསྡུ་བཅས་ཚུགས་ཀྱང་བསྐང་གསོའི་ཤན་གྱིས་མ་
དག་པ་ཅུང་ཟད་ཤོར་རམ་སྙམ་དུ་དོགས་པ་སྐྱེས། འཇིགས་བྱེད་ཉེར་བསྡུ་མ་བྱས་པར་
517

སེང་གདོང་འདོན་པ་ལའང་དོགས་གཅོད་དགོས་ཀྱང་མ་ཞུས་འདུག སྔོན་ལས་རུང་
གི་བསྙེན་པ་ལའང་གྲོལ་ཁའི་བར་ཉེར་བསྡུ་མི་བྱེད། ཁ་ཤས་ཀྱིས་སྦྱིན་སྲེག་མཉམ་དུ་
བྱེད་ན་རང་རང་གིས་ཉེར་བསྡུ་བྱས་ན་སྦྱིན་སྲེག་གི་ཆེད་དུ་ཆོ་ག་མཉམ་དུ་འདོན་
ནམ་གྲོས་བྱེད། སྤྱིར་ལས་རུང་གི་བསྙེན་པར་ཐུན་རེ་བཞིན་ཉེར་བསྡུ་བྱེད་པ་དང་གྲོལ་
ལ་ཉེར་བསྡུ་བྱེད་པའི་ལུགས་གསུམ་ཡོད་པས་རང་གི་བློ་དང་བསྟུན། ཐུན་མཚམས་
ཁའི་བར་ཉེར་བསྡུ་མི་བྱེད་པ་དང་། ཐུན་དང་བོ་གསུམ་ལ་ཉེར་བསྡུ་མ་བྱས་པར་ཐ་མ་
སུའང་ལྷའི་ང་རྒྱལ་དང་མ་བྲལ་བས་འགྲོ་འདུག་སྨྲ་བརྗོད་ཕྱག་རྒྱ་དང་གླུ་གར། བཟའ་
བཏུང་ཤ་ལྔ་བདུད་རྩི་ལྔའི་ངོ་བོར་བྱིན་གྱིས་བརླབས་ཤིང་དེར་མོས། གསང་འཇིགས་
ཐུན་མོང་གི་ཟས་ཀྱི་རྣལ་འབྱོར་རྒྱས་པ་བསྐྱེད་རིམ་དུ་གསལ་བ་ལྟར་རམ། བཟའ་
བཏུང་བསྲེག་རྫས། ཁ་ཐབ་ཁུང་། ལག་པ་དགང་གཟར་བླུགས་སུ་མོས་ཏེ་སྙིང་གའི་ཏིང་
ངེ་འཛིན་སེམས་དཔའི་ཧཱུཾ་ཡིག་བླ་མ་ཡི་དམ་ཀུན་འདུས་ཀྱི་བདག་ཉིད་དུ་མོས་པའམ།
ཧཱུཾ་གི་ཐིག་ལེའི་ནང་རང་གི་ཡི་དམ་གསལ་བཏབ་སྟེ་དེ་ཉིད་སྐྱབས་གནས་ཀུན་འདུས་
སུ་མོས་པའམ། ཧཱུཾ་གི་ཐིག་ལེའི་ནང་སྟེང་གི་ཆར་དངོས་བརྒྱུད་ཀྱི་བླ་མ། དེ་འོག་རྒྱུད་
སྡེ་བཞིའི་ལྷ་ཚོགས་སོགས་མཆོད་ཡུལ་མ་ཚང་བ་མེད་པ། རྡུལ་གཅིག་ཡུལ་ལ་མཁའ་
གཏུག་འཇིག་རྟེན་དང་། །ཞེས་སོགས་ལྷར་གསལ་བཏབ་སྟེ་ནང་གི་སྦྱིན་སྲེག་གི་ཚུལ་
དུ་ཕུལ་བས་ཟག་མེད་ཀྱི་བདེ་བ་དམ་པས་དགྱེས་པར་བསམ། ཉལ་བའི་རྣལ་འབྱོར་
ནམ་ཉལ་དུས་དང་། ལྷག་པར་བསྙེན་པའི་ཐུན་ཐ་མར་ཉེར་བསྡུ་མི་བྱེད་ན་གཏོར་
མགྲོན་གཤེགས་གསོལ་བསྔོ་སྨོན་རྣམ་དག་བགྱིས། ཉལ་ཁར་རང་གི་ཐུགས་ཀའི་ཧཱུཾ་
ལས་བདེ་བ་ཆེན་པོའི་རང་བཞིན་གྱི་འོད་ཟེར་འཕྲོས། སྣོད་བཅུད་ཀྱི་མ་དག་པ་ཐམས་
ཅད་སྦྱངས། སྣོད་བདེ་བ་ཆེན་པོའི་ངོ་བོར་ཞུ་བ་བཅུད་དང་། དེ་རང་ལྷར་གསལ་རྟེན་
དང་བརྟེན་པར་བཅས་པ་ལ་ཐིམ། དུར་ཁྲོད་གཞལ་ཡས་ཁང་ལ་ཐིམ་པ་ནས་ནཱ་ད་ཡང་
518

མི་དམིགས་པའི་སྟོང་བ་ཉིད་ལ་མཉམ་པར་བཞག་སྟེ་ཉལ། ཉེར་བསྡུ་བྱས་ཟིན་ན་ཉལ་
ཁར་རང་ཡི་དམ་དུ་གསལ་བའི་ཐུགས་ཀའི་ཧཱུཾ་གི་འོད་ཟེར་གྱིས་རིལ་འཛིན་དང་རྗེས་
གཞིག་གི་སྡུད་རིམ་གང་རིགས་བྱས་ཏེ་དགེ་སྦྱོར་གྱི་ངང་ལ་ཉལ། ནམ་གྱི་སུམ་ཆ་ལུས་
པ་ན་ཚད་མེད་བཞིའི་ངོ་བོ་ཙ་རྩི་ཀ་སོགས་ལྷ་མོ་རྣམས་ཀྱིས། སྙིང་རྗེས་ཁྲོས་པའི་དད་
སྒྲོལ་བཞེངས། །ཞེས་སོགས་འོད་གསལ་ལས་བཞེངས་པར་བསྐུལ་བའི་གླུ་དབྱངས་ཀྱིས་
སད་པར་མོས་ལ། སྟོང་བའི་ངང་ལས་རང་ཉིད་སྐད་ཅིག་གིས་དཔལ་རྡོ་རྗེ་འཇིགས་
བྱེད་ཅེས་དཀྲོང་བསྐྱེད་བྱ་བ་འདི་སྔོན་གྱི་གསུང་རྒྱུན་ཡིན། ཕྱོགས་བཅུའི་རྒྱལ་བ་
རྣམས་ཀྱི་ཐུགས་ཀ་ནས་ཙ་རྩི་ཀ་སོགས་སྤྲོ་བའམ། ཕྱོགས་བཅུའི་རྒྱལ་བ་རྣམས་སྤྱན་
དྲངས་པའི་ཐུགས་ཀ་ནས་སྤྲོས་པའི་ལྷ་མོ་རྣམས་ཀྱིས་བཀྲ་ཤིས་ཀྱི་གླུ་དབྱངས་དང་། ཇི་
ལྟར་བལྟམས་པ་དང་། སངས་རྒྱས་རྣམས་ནི་ཐམས་ཅད་ཀྱིས། །ཞེས་སོགས་སྔགས་དང་
བཅས་བདེ་བ་ཆེན་པོའི་རང་བཞིན་གྱི་བདུད་རྩིའི་རྒྱུན་གྱིས་ཆུ་དབང་གི་སྐབས་ལྟར་
ཁྲུས་བྱས་པས་སྒོ་གསུམ་གྱི་དྲི་མ་བག་ཆགས་དང་བཅས་པ་དག ཡོན་ཏན་རྫོགས་པར་
མོས། ཉིན་གུང་དང་མཚན་ཕྱེད་ཐུན་གྱི་དུས་མིན་པས་ཀུན་མཁྱེན་གོང་མའི་བསྐྱེད་
རིམ་དུ་སྔ་དྲོ་སྲོད་ཐོ་རངས་དང་། ཉིན་གུང་ཕྱི་དྲོ་མཚན་མོ་སྟེ་ཐུན་བཞིའམ་གསུམ་
གསུངས་པ་འདི་མ་གོ ཐུན་གཅོད་ཚུལ་ཁུངས་དང་བཅས་མཁས་གྲུབ་རིན་པོ་ཆེའི་
གསུང་དུ་ཡོད། ཆོ་གའི་རྒྱས་བསྡུས་གྲུབ་ཆེན་གྱི་གསུང་ལྟར་ལ་ཚོགས་ཞིང་མ་ལུས་པ་
གལ་ཆེ། ཀུན་མཁྱེན་གོང་མའི་བསྐྱེད་རིམ་དུ། ཐུན་མོང་ཐུན་མོང་མིན་པའི་སྣང་བ་
རྒྱས། །ཞེས་སོགས་ཤོ་ལོ་ཀ་གཅིག་སྲད་རྒྱུད་དཀོན་མཆོག་ཡར་འཕེལ་བའི་རྣམ་ཐར་
དྲན་པའི་བསྔགས་བརྗོད་དང་། ལྷ་དང་བླ་མའི་བཀའ་དྲིན་སྙིང་ལ་རབ་རྒྱས་སོགས་ཤོ་
ལོ་ཀ་གཅིག་རྗེ་ཉིད་ལ་ཆོས་ཀྱི་མཐུན་རྐྱེན་ཚང་ཚུལ་ལ་ཐུགས་སྤྲོ་བའི་གསུང་འདིས་
དལ་འབྱོར་ཐོབ་ནས་བླ་མ་དང་ཆོས་ལ་མཇལ་བ་རང་རེ་ལ་ཡང་ཡོད་ཀྱང་། སྲིད་
519

འབྱོར་སྙིང་བོ་མེད་པར་མཐོང་ནས་ཐོས་བསམ་བསྒོམ་པ་ལྷུར་ལེན་མེད་པས་གང་རྒྱས་
ཆོས་སུ་མ་སོང་བ་ངོ་ཤེས་ནས་འདི་ལ་འབད་དགོས། ཁྲི་རིན་པོ་ཆེ་ཡབ་སྲས་བཞི་ནི་
གྲུབ་མཐའ་ཆེན་མོའི་མཇུག་ཏུ་གསུངས་པ་ལྟར་ཁྲི་རྒྱ་ནག་པ་བློ་གྲོས་རྒྱ་མཚོ། དེའི་
སློབ་མ་དོན་ཤེར་གཉིས། ལྕང་སྐྱ་ངག་དབང་ཆོས་ལྡན་རྣམས་ཡིན། དྲུག་ཅུ་བ་ཆེ་ཆུང་
ཞེས་པ་ལྕགས་མཁར་དང་། ཡོངས་གྲགས་ཀྱི་དྲུག་ཅུ་བ་ལ་བྱེད། བཀའ་རྒྱ་བསྐྱེད་རིམ་
འདིའི་མཇུག་ཏུ་གསུངས་པ་ལྟར་ཡིན་པས་གཞན་ལ་གསང་ནས་སྙིང་ནོར་དུ་འཛིན་
པ་གལ་ཆེ། མཚན་ཉིད་པ་འདི་འཕྲོས་པ་ལ་དགའ་བས་གདམས་ངག་ཁ་རྩེད་དུ་སོང་
ན་མི་རུང་། ཐམས་ཅད་ཀྱིས་ཤེས་ཀྱང་བླ་མས་གསང་ནས་གནང་། སློབ་མས་གསང་
ནས་ཉམས་སུ་བླངས་ན་རྟེན་འབྲེལ་གྱི་ཆེ་བས་ཕན་ཡོན་ལྷག་པར་ཆེ་བ་རྒྱལ་བོ་ཇུ་
ནང་ཀུན་མཁྱེན་གོང་མའི་དྲུང་དུ་ཕེབས་པར། ངས་རྒྱལ་བོ་ཚང་ལ་ཞལ་འདོན་ཅིག་
ཞུ་དགོས་པས་དམ་ཉམས་ཁྱེད་ཚོ་ཕར་སོང་ཞེས་དེར་འཁོད་རྣམས་ཕྱིར་དེད། སྐུ་སྟོད་
བསྲང་སྟེ་རྒྱལ་བོའི་སྙན་ཁུང་དུ་གསུང་དཔངས་དམའ་མོས། གཞན་ལ་གསང་ནས་ཨོཾ་
བཛྲ་པཱ་ཎི་ཧཱུྃ་ཕཊ། ཅེས་ཐོན་གསུངས་པ་དང་། གཙུག་གཏོར་འཁོར་བསྒྱུར་གྱི་སྔགས་
ཞིག་ཕྱག་གིས་བྲིས་ནས་འབུམ་ཐོན། རྩ་སྔགས་ཀྱང་བཟླས་ཞེས་ཤོག་དྲིལ་དུ་གནང་བ་
ལྟ་བུ་ཞེས་བྲག་དཀར་དཀའ་བཅུ་རིན་པོ་ཆེས་གསུངས། ད་རེས་ཆོས་ཉན་མཁན་མང་
སོང་ཡང་དགོན་འདིར་ལྕགས་མཁར་གསར་ཚུགས་དུས་བསྙེན་སོང་དཀོན་པས་དབལ་
མང་དོན་གྲུབ་མགོ་ཁྲ་དང་། གསེར་ཁ་བསོད་ནམས་རྒྱ་མཚོ་སོགས་ལ་ཕྱག་མདུད་རེ་
གནང་ནས། ང་དང་རྡོ་རྗེ་འཇིགས་བྱེད་ལ་འབྲེལ་མེད་པ་ཞིག་དགོན་འདིར་སྐྱེ་མི་ཐུབ།
ད་རེས་སོང་། ཕྱིས་བསྙེན་སོང་མ་གཏོགས་མི་ཆོག་ཅེས་བཀའ་གནང་བ་སོགས་ལ་
བསམ་ནས་མ་བཀག་པ་ཡིན། འདི་ལ་བདག་མདུན་འཇུག་པ་གཅིག་བྱེད་ན་རས་བྲིས་
དང་རྡུལ་ཚོན་གྱི་དཀྱིལ་འཁོར་དངོས་སམ། དེ་ལྟ་བུའི་དཀྱིལ་འཁོར་གྲུབ་པར་མོས་
520

པའི་བསམ་གཏན་གྱི་སྒྲུབ་གཞི་ངེས་ཅན་དུ་དགོས་ལ་ཆོ་གའི་ཚིག་རིས་ཅུང་ཟད་རེ་ཁ་
བསྒྱུར་ཚུལ་གྱི་ཞིབ་ཆ་དགོས། རྒྱུད་སྨད་པའི་རྒྱུན་འདོན་གསང་བདེ་འཇིགས་གསུམ་
གྱི་བདག་མདུན་སྒྲུབ་པ་ཕལ་ཆེར་བསམ་གཏན་ལ་བརྟེན་པ་ཡིན་པར་གསུང་རྒྱུན་
ལས་འབྱུང་བས་དེ་ལ་དཀྱིལ་འཁོར་དངོས་སུ་བཀྲམས་པ་འབྲེལ་ཆེར་མི་ཆགས། སྔ་མ་
སྔ་མ་གསལ་བཏབ་ནས་ཡིད་ལ་ཤར་བ་མ་བོར་བའི་སྟེང་དུ་ཕྱི་མ་བསྣན་ནས་བསྒོམ་
དགོས། མ་མཐའ་འང་ཐད་ཀ་ཐད་ཀའི་ཆོ་གའི་ཚིག་རིས་ཀྱི་དོན་བློ་ལ་ཤར་ནས་དྲན་
ཙམ་བྱས་ཏེ་འདོན་པ་ནི་བསྐྱེད་རིམ་ཡིད་གཤར་གྱི་ཚུལ་ལམ། ཤར་སྒོམ་གྱི་ཚུལ་དུ་
བསྒོམ་པ་ཡིན་ཞེས་ཁྲི་ངག་དབང་བསྟན་རྒྱན་པ་རྒྱུད་པའི་དཔོན་སློབ་དུས་ཚོགས་
གཏམ་ལ་གནང་། མདོར་ན་རང་སེམས་སྟོང་ཉིད་ལ་མ་ཞུགས་ཀྱང་ཞུགས་པའི་མོས་པ་
སོགས་སྐབས་དེ་དང་དེའི་སྦྱང་བྱ་སྦྱོང་བྱེད་སོགས་གཞི་ལམ་འབྲས་གསུམ་གྱི་དམིགས་
པ་གང་དང་གང་ལ་ཡང་ཚིག་ཙམ་དུ་མ་སོང་བར་དེ་དང་དེ་ཡིན་ཞེས་ཨུ་ཚུགས་ཙམ་
གྱིས་ཀྱང་མོས་པ་ཤུགས་དྲག་རེ་གལ་ཆེ། ལས་དང་བོ་བས་ཐུན་ཆུང་ལ་གྲངས་མང་བ་
དགོས་པར་མདོ་སྔགས་མཐུན་པས་དམིགས་རྣམ་ཅུང་ཟད་ཤར་བའི་མཚམས་ནས་དེ་
མ་ལྷོད་པར་ངལ་བསོ། སླར་རྒྱུན་ཡང་ཡང་བསྐྱངས་ན་ལེགས་ཞེས་བླ་མ་རྣམས་ནན་
ཏན་དུ་གསུངས། དེ་ལྟར་བསྐྱེད་རིམ་ལ་འབད་པས་སྐྱེ་ཤི་བར་དོ་སྦྱོང་བའི་རྫོགས་རིམ་
གྱི་སྨིན་བྱེད་ཁྱད་པར་ཅན་དུ་འགྱུར། ཚེ་རབས་ཐམས་ཅད་དུ་ལྷས་རྗེས་སུ་འཛིན།
གནས་སྐབས་ཆོས་སྒྲུབ་པར་བར་ཆད་མི་འབྱུང་། ཚོགས་གཉིས་མྱུར་དུ་རྫོགས། སྒྲིབ་
གཉིས་འདག་སྟོབས་ཆེ་ཞིང་། ལམ་འདིའི་རྣལ་འབྱོར་བ་འཆི་ཚེ་གནས་གསུམ་གྱི་
དཔའ་བོ་མཁའ་འགྲོས་ཕྱི་ནང་གི་མཁའ་སྤྱོད་དུ་འཁྲིད་ཚུལ་རྒྱལ་བ་བསྐལ་བཟང་རྒྱ་
མཚོ་སྐུ་འདའ་བའི་སྔ་ལོ་ལྷ་སར་མཁའ་འགྲོ་མ་བྱུང་ཚུལ་ཙ་འུག་པའི་ལོ་རྒྱུས་དང་
བཅས་ཁྲི་བསོད་གྲགས་པའི་གསུང་རྒྱུན་ཟུར་ཐོན་པར་གསུངས་ནས་དེ་དག་བསྐྱེད་
521

རིམ་སྤྱིའི་ཕན་ཡོན་དང་། ཁྱད་པར་ལྷ་འདི་བསྒྲུབ་པ་ལ་རེད་མདའ་བའི་དྲིས་ལན།
ཀུན་མཁྱེན་གོང་མའི་འཇིགས་བྱེད་བསྙེན་ཡིག་དང་། ཞི་ཁྲོ་སྦྲགས་སྒྲུབ་རྣམ་བཤད་དུ་
དྲངས་པ་ལྟར་ཁྱད་པར་ལྔ་དང་། ཚིག་ཙམ་གྱིས་ཀྱང་བར་ཆད་བཟློག་པ་ལ་བསམ་གྱིས་
བསྙེན་སྒྲུབ་ཅུང་ཟད་རེས་ཐོས་བསམ་ཆེར་མ་བྱས་པ་ལའང་ཤེས་རབ་རྒྱས་པ་
མི་ཁྱབ།
དང་། རྒྱུད་ལས་གསུངས་པའི་ལས་ཚོགས་རྣམས་ཀྱང་དུས་ཐུང་ངུས་འགྲུབ། ལཱ་ལི་ཏ་
དང་རྭ་ལོ་སོགས་རྒྱ་བོད་ཀྱི་མཁས་གྲུབ་ལས་བརྒྱུད་པར་མ་ཟད། རྗེ་བདག་ཉིད་ཆེན་པོ་
དང་། ཀུན་མཁྱེན་འཇམ་དབྱངས་བཞད་པར་འཇམ་དཔལ་ཞི་ཁྲོས་ཞལ་མངོན་སུམ་དུ་
བསྟན་ནས་གདམས་ངག་འཁྲུལ་མེད་དུ་ནོད་པ་ལྟར་ཀུན་མཁྱེན་བླ་མ་སྐུ་ཕྲེང་ཡབ་
སྲས་རིམ་བྱོན་དེ་ལྟར་ཡིན་པ་དང་། རྗེའི་མདོ་སྔགས་ཀྱི་བསྟན་པའི་གནད་ལ་གཅེས་
སྤྲས་ཀྱིས་བསྐྱངས་ནས་གྲུབ་མཐའ་གཙང་མ་བྱས་ན་མི་རབས་བཅུ་གསུམ་གྱི་བར་དུ་
ཚེ་རིང་བོ་ཡོང་བར་རྗེའི་དྲུང་དུ་དམ་ཅན་ཆོས་ཀྱི་རྒྱལ་བོས་ཞལ་གྱིས་བཞེས་ཡོད་པས་
རྗེ་ཕྱིན་ཆད་རྒྱལ་བ་པཎ་ཆེན་སོགས་ཀྱི་སྐུ་ཕྲེང་ལ་དཔག་ནའང་མི་རབས་བཅུ་གསུམ་
ད་དུང་མ་རྫོགས་པས་དེ་ལྟར་མཛད་ན་ཚེ་རིང་བའི་རྟེན་འབྲེལ་འཁྲུལ་མེད་ཡོད་པ་
དང་། ཆོ་གའང་རྒྱལ་བ་ཙོང་ཁ་བ་ཆེན་པོ་རང་ཉིད་ཀྱིས་བདུད་ལས་རྣམ་རྒྱལ་དང་ཟ་
མ་ཏོག་གཉིས་གསུངས་པ་མཚན་གྱི་སྟེང་ནས་ཀྱང་གོ་རྒྱུ་ཆེ། འཇམ་དབྱངས་ཞི་ཁྲོའི་
གསུང་དངོས་ལྟར་བྱིན་རླབས་ཀྱི་ཚན་ཀ་ཆེ། རྒྱུད་ཀྱི་རྡོ་རྗེའི་ཚིག་རྗེན་པ་རྒྱ་གཞུང་
ཚད་ལྡན་ལྟར་བསྒྲིགས་པའི་འཁྲུལ་བྲལ་གསེར་སྦྱངས་བཙོ་མ་ལྟ་བུ་འདི་འདྲ་ལ་ཐོས་
བསམ་བྱེད་རྒྱུའི་སྐལ་བ་བཟང་བོ་སྟེས་དབང་ཙམ་དུ་ལན་གཅིག་རྙེད་པ་རྨི་ལམ་མིན་
ན་རུང་སྙམ་དུ་ཁས་བླངས་པའི་དམ་ཚིག་དང་སྡོམ་པ་གཞིར་བཟུང་སྟེ་ཀུན་སློང་རྣམ་
པར་དག་པས་ཆོ་ག་སྒྲ་དག་པར་བཀླག་ནས་དོན་དྲན་ཙམ་རེ་བྱས་ནས་ལམ་ཡོངས་
རྫོགས་ཉམས་སུ་བླངས་པའི་ཐ་སྙད་བཞག་ནའང་། རྗེའི་ཞལ་ནས། དེ་ལྟར་རྒྱུ་དང་
522

འབྲས་བུའི་ཐེག་ཆེན་གྱི། །ནས། ཞུགས་ནས་ཡོངས་རྫོགས་མན་ངག་བསྟེན་པ་དེས། །
དལ་འབྱོར་ཐོབ་པ་དོན་དང་ལྡན་པར་བྱས། །རྣལ་འབྱོར་ངས་ཀྱང་ཉམས་ལེན་དེ་ལྟར་
བྱས། །ཐར་འདོད་ཁྱེད་ཀྱང་དེ་བཞིན་བསྐྱངས་འཚལ་ལོ། །ཞེས་པའི་ལམ་ཡོངས་རྫོགས་
ཀྱི་མན་ངག་བསྟེན་པ་རང་གི་བློས་མ་ལྕོག་པ་ལས་གདམས་ངག་འདི་ཚོ་ལས་མ་འདས་
པས་རྗེ་རྒྱལ་བ་གཉིས་པའི་ཐུགས་བཅུད་འདི་ལྟ་བུ་ལ་ལོང་བའི་གླང་རྔའི་དཔེ་ལྟར་
ཉམས་སུ་ཅི་ལོན་དང་བག་ཆགས་ཅི་ཐེབས་བྱས་ནས་ཚེ་རབས་ཐམས་ཅད་དུ་བླ་མ་
འཇམ་དཔལ་ཞི་ཁྲོས་རྗེས་སུ་བཟུང་སྟེ་འཁྲུལ་མེད་ཀྱི་ལམ་བཟང་བོ་འདི་དང་མཇལ་
བའི་ཐབས་ལ་ཉིན་མཚན་ཀུན་ཏུ་བརྩོན་པར་བྱེད་པ་ནི་དལ་བའི་རྟེན་ལ་སྙིང་བོ་
བླངས་པའི་ཐབས་ཚང་ལ་མ་ནོར་བ་ཡིན་ནོ། །འདིར་སྨྲས་པ། མཚན་ཙམ་གྱིས་ཀྱང་
སྲིད་པའི་འཇིགས་འཕྲོག་པའི། །རྒྱུ་འབྲས་ཐེག་པའི་ལམ་གྱི་གནད་རྫོགས་པར། །
གཅིག་ཏུ་དྲིལ་ནས་བརྩེ་བས་འདོམས་མཛད་པ། །བཀའ་དྲིན་འཁོར་མེད་བླ་མ་དེར་
ཕྱག་འཚལ། །དེ་ལྟར་དཔལ་ལྡན་རྡོ་རྗེ་འཇིགས་མཛད་ལྷའི། །རིམ་པ་དང་བོའི་ཟབ་
ཁྲིད་ཉི་མའི་འོད། །སྙིང་དབུས་པདྨོའི་ཟེའུ་འབྲུར་ཞུགས་པ་ལས། །བློ་གྲོས་འདབ་
བརྒྱའི་འཛུམ་དཀར་སྤྲོ་བ་བོ། །ཁྱབ་བདག་རྡོ་རྗེ་སེམས་དཔའ་དུས་ཀྱི་མཐར། །ངུར་
སྨྲིག་གར་མཛད་འཇམ་དབྱངས་བླ་མ་ཡི། །ཞབས་པད་རིང་དུ་བསྟེན་པའི་སྙོམས་ལས་
པ། །ཤཱཀྱའི་རྗེས་འཇུག་པྲཛྙཱ་སཱ་རའོ། །དགེ་དེས་ཚེ་རབས་ཀུན་ཏུ་བླ་མ་དང་། །དབྱེར་
མེད་འཇམ་དཔལ་ཞི་ཁྲོས་རྗེས་བཟུང་སྟེ། །ཚང་ལ་མ་ནོར་མདོ་སྔགས་ལམ་བཟང་ལ། །
བརྟེན་ནས་སྐུ་གསུམ་གོ་འཕང་མྱུར་འགྲུབ་ཤོག །ཚུལ་དེ་སྒྲུབ་ལ་ཐོགས་མེད་མཐུ་ལྡན་
པའི། །གནས་གསུམ་དཔའ་བོ་མཁའ་འགྲོ་ཆོས་སྲུང་དང་། །ཁྱད་པར་བཀའ་སྡོད་དམ་
ཅན་རྣམ་གསུམ་གྱིས། །བརྩེ་བས་གཟིགས་པ་ནམ་ཡང་གཡེལ་མེད་མཛོད། །
ཅེས་འཇམ་དཔལ་དུས་དགྲའི་དབང་བོ་མ་ཧེའི་གདོང་ཅན་བཅུ་གསུམ་ལྷའི་འཁོར་
523

ལོའི་རིམ་པ་དང་བོའི་ཟབ་ཁྲིད་ཟིན་བྲིས་འཇིགས་མཛད་རྡོ་རྗེའི་ཞལ་ལུང་ཞེས་བྱ་བ་འདི་ཡང་།
སངས་རྒྱས་ཀུན་འདུས་ཀྱི་ངོ་བོ་ཀུན་མཁྱེན་འཇམ་དབྱངས་བཞད་པའི་རྡོ་རྗེ་༧རྗེ་བཙུན་བློ་བཟང་
ཐུབ་བསྟན་འཇིགས་མེད་རྒྱ་མཚོ་ཡབ་སྲས་ཀྱི་ཞབས་པད་གཙུག་གིས་མཆོད་པའི་བཀའ་དྲིན་
ལས་ལམ་འདིའི་སྨིན་བྱེད་ཀྱི་དབང་། གྲོལ་བྱེད་རིམ་གཉིས་ཀྱི་ཁྲིད། རྒྱབ་བརྟེན་གྱི་ལུང་། རྒྱུད་ཀྱི་
བཤད་པ་ལས་ཚོགས་དང་བཅས་མན་ངག་གི་བདུད་རྩི་ཚིམ་པར་མྱང་བ་དགེ་སློང་ཤེས་རབ་རྒྱ་
མཚོས་རང་གི་བརྗེད་བྱང་དང་། དོན་དུ་གཉེར་བ་དུ་མས་ཡང་ཡང་བསྐུལ་ངོར་བྲིས་པ་བླ་མ་ཡི་